**এক গাধা এবং নেকড়ে**

এক গাধা এবং নেকড়ের মাঝে একবার ঘাসের রঙ নিয়ে মতানৈক্য হল।  
গাধা বলছে: ঘাসের রঙ হলুদ।  
কিন্তু নেকড়ে বলছে: ঘাসের রঙ সবুজ।  
তাদের মাঝে অনেক বাদানুবাদ হল, কিন্তু তারা কোন সমাধানে পৌঁছাতে পারলো না।  
অবশেষে তারা বনের রাজা সিংহের দারস্থ হওয়ার সিদ্ধান্ত নিল।

বিচার কার্য শুরু হল। প্রত্যেকেই তার স্বপক্ষে নানান যুক্তি উপস্থাপন করলো। বাদী বিবাদীর বক্তব্য শেষ হল।  
এবার সবাই ন্যায়বিচারের অপেক্ষায় অধীর আগ্রহে রাজা মহাশয়ের দিকে চেয়ে রইলো। কিন্তু সবাইকে হতাশ করে রাজা মহাশয় গাধাকে বেকসুর ঘালাস ঘোষণা করলো এবং নেকড়েকে দোষী সাব্যস্ত করে এক মাস কারাগারে বন্ধি করে রাখার রায় শুনালো।

এমন রায় শুনে, যারপর নাই সবাই হতবাক হল!  
নেকড়ে বললো: স্যার, ঘাসের রঙ কি সবুজ নয়?  
রাজা বললো: অবশ্যই  
নেকড়ে বললোঃ তাহলে কেন আপনি আমাকে কারাগারে পাঠানোর নির্দেশ দিলেন? আমার অপরাধ কী?  
রাজা বললো: এটা সত্য যে, তুমি কোন ভুল মতামত দাওনি। কিন্তু তুমি তখনই ভুল করেছো যখন এই ধরণের একটি সমস্যায় গাধার সাথে তর্কে লিপ্ত হয়েছো।  
তাই আমি তোমাকে কারাগারে প্রেরণের নির্দেশ দিয়েছি। যেন তুমি বুঝতে পার যে, গাধার মত নির্বোধ একটি প্রাণী, যে কিনা তর্কবিতর্কের উপযুক্ত নয়, তার সাথে তর্কে যুক্ত হওয়ার পরিণতি কি?