এক রাজার আস্তাবলে অনেকগুলো যুদ্ধবাজ ঘোড়া ছিলো।রাজা'র অনেক যুদ্ধ জয়ে এই যুদ্ধবাজ ঘোড়াগুলোর অসামান্য অবদান ছিলো। চারিদিকে রাজার সুখ্যাতি ছিলো।রাজা ঘোড়া পোষার পাশাপাশি অনেকগুলো গাধাও পুষতো।উজির-নাজির প্রায়শঃই রাজার কাছে ঘোড়াগুলো নিয়ে অভিযোগ করতো;এই ঘোড়াগুলো পুষতে অনেক টাকা-পয়সা খরচ হয়,ঘোড়াগুলোকে সহজে বাগে আনা যায় না, ইত্যাদি।রাজা নিজেও লক্ষ্য করেছে আস্তাবলে ঘোড়াগুলোকে দেখতে গেলে ঘোড়াগুলো ঠিকমত সম্মান করে না।অথচ গাধার আস্তাবলে গেলে গাধাগুলো রাজার সারা গা-হাত-পা চাটা শুরু করে।একদিন উজির-নাজির,রাজাকে পরামর্শ দিলো ঘোড়াগুলোকে বেচে দিতে।আর ঘোড়া বেচা টাকা দিয়ে গাধা কিনতে।তারপর যুদ্ধবাজ ঘোড়াগুলো বেশ দামে পাশের রাজ্যের দুর্বল রাজার কাছে বিক্রি করে দেয়া হল এবং অনেকগুলো গাধা কিনা হল। কিছুদিন পরের কথা।পাশের রাজ্যের রাজা ঘোড়া বেচা রাজা'র রাজ্যকে আক্রমন করলো এবং খুব সহজেই রাজ্য দখল করলো।রাজ্যের নতুন রাজা,বন্দী রাজাকে জিজ্ঞাসা করলো"তোমার মনে কোন প্রশ্ন জাগেনি,কেন তুমি এই যুদ্ধে হারলে?" বন্দী রাজা বললো,"কেন?" তুমি মূলত যে কারনে হেরেছঃ ১)তোমার রাজা হওয়ার পিছনে যাদের অবদান ছিলো তুমি তাদের অবদানের কথা অস্বীকার করেছ (যেমন: যুদ্ধে পারঙ্গম ঘোড়ার অবদান) ২)তুমি আসলে গাধা দ্বারা পরিবেষ্টিত ছিলে এবং তাদেরকে চিনতে পারোনি (তোমার উজির-নাজির'রাই ছিলো সত্যিকার গাধা) ৩)সর্বোপরি গাধা খুব প্রয়োজনীয় প্রানী হলেও যুদ্ধবাজ ঘোড়ার কাজ গাধা দিয়ে চালানো যায় না এটা তোমার মাথায় অাসেনি।