→বউমা, আমি ২৮টি বছরে যা পারিনি তুমি এক মাসেই তা করে ফেলেছ। →আম্মু, আপনি এ কী বলছেন! →হ্যাঁ মা, আমি এই ২৮টি বছরে ছেলেকে ফজর নামাজে অভ্যস্ত করতে পারিনি। তুমি এক মাসেই পেরেছ! →আম্মু, আপনি কি পাথর আর স্বর্ণের গল্পটা জানেন? →না তো!

→কোন এক গ্রামে চলাচলের পথে একটি বড় পাথর প্রতিবন্ধক হয়ে দাঁড়াল। এক ব্যক্তি রাস্তা পরিস্কার করতে মনস্থ করল। সে একটি কুড়াল নিয়ে পাথরটি ভাঙার চেষ্টা করল। ৯৯টি আঘাত করে সে ক্লান্ত হয়ে গেল। তখনই সেখান দিয়ে এক পথিক যাচ্ছিল। লোকটি পথিকের সাহায্য চাইলো। পথিক কুড়াল নিয়ে আঘাত করতেই পাথরটি ভেঙে গেল এবং ভেতর থেকে স্বর্ণভর্তি একটি থলে বেরিয়ে এল। পথিক : যেহেতু পাথরটি আমার আঘাতে ভেঙেছে, তাই থলেটি আমার। -আমাকেও কিছু দাও। আমিও যে ৯৯টি আঘাত করলাম। পথিক রাজি হল না। দুজনে কাজীর কাছে গেল। সব শোনে কাজী মীমাংসা করলেন। স্বর্ণগুলোকে ১০০ ভাগ করে ১ ভাগ দিলেন পথিককে, বাকি ৯৯ ভাগ লোকটিকে দিয়ে দিলেন এবং বললেন, "যদি তোমার ৯৯ টি আঘাত না হত তাহলে এই পাথরটি ভাঙতোই না"। -আম্মু, আপনি ২৮টি বছর পরিশ্রম করে সবকিছু প্রস্তুত করেছেন। আমি শুধু শেষ আঘাতটাই করেছি। বউ-শাশুরীর সম্পর্কগুলো এরকম মধুর হলে কোন পরিবারেই অশান্তি থাকতো না।