শাহনাজ জানালেন, কৈশোরে মিরপুরের এক ছেলেকে দেখে ভারতের নায়ক ‘শাররুখ খান’–এর মতো লাগত তাঁর। পরিবারের অমতে শুধু চেহারা দেখে সেই শাররুখকেই বিয়ে করেন ২০০০ সালে। কিন্তু দাম্পত্যজীবন সুখের হয়নি, ছাড়াছাড়িও হয়নি। এ নিয়ে তিনি বিস্তারিত বলতে চান না। দুই মেয়েকে নিয়ে মা–বোনদের সহায়তায় দিন যাচ্ছিল তাঁর। এক মেয়ে নবম ও এক মেয়ে প্রথম শ্রেণিতে পড়ে। খুবই কষ্টে দিন যাচ্ছিল। অগত্যা বাইক নিয়ে পথে নেমে পড়েছেন জীবনসংগ্রামে।