**সময়ের মূল্য**

* প্রতিদিন ১০ ঘন্টা পড়ালেখা করাকে ফরয বানিয়ে নিন।
* জীবন অতি মূল্যবান, সময় অতি স্বল্প। এ স্বল্প সময়েই বিরাট কর্ম ও কীর্তি রেখে যেতে হবে।
* প্রতিটি নিঃশ্বাস বহু মূল্যবান। প্রতিটি সেকেন্ড বহু মূল্যবান।
* মোবাইলের ব্যবহার সীমিত করে দিন। আপনি যদি সবসময় মোবাইল খোলা রাখেন মানুষ আপনাকে সবসময় ব্যবহার করবে। আপনাকে তো টিকে থাকতে হবে। অনেক কিছু অধ্যয়ন করতে হবে। আপনার সময় কোথায়!
* আমি কোন জায়গায় গেলে ল্যাপটপ ও বই সাথে রাখার চেষ্টা করি। ১ পৃষ্ঠা পড়তে পারলে মন্দ কী! আমরা গাড়িতে চড়ে বিভিন্ন জায়গায় যাই। সেই সময়টাকেও আমরা বই পড়ে কাজে লাগাতে পারি। তারপর নাপিতের দোকানে চুল কাটতে যাই। সেখানে প্রায় সময় দীর্ঘ লাইন থাকে। সেই সময়টাতে আমরা হাতে ছোট্ট একটি পুস্তিকা নিয়ে পড়তে পারি। যত পড়বেন তত আপনার জ্ঞানের ভান্ডার সমৃদ্ধ হবে। লেখার বিষয় তৈরি হবে। সবসময় মনে রাখতে হবে জীবন অতি মূল্যবান, সময় অতি স্বল্প।
* বাংলা-আরবি-ইংরেজি এ তিন ভাষায় সর্বোচ্চ দক্ষতা অর্জন করতে হবে।
* নিস্তেজ চিত্ত ও দুর্বল চরিত্রের অধিকারীদের দিয়ে মহৎ কাজ হয় না। পৃথিবীর কোন যোগ্য মানুষ বেকার নেই। পৃথিবীতে শ্রেষ্ঠ ও যোগ্য ব্যক্তিদেরই মূল্যায়ন হয়। সুতরাং নিজেকে মূল্যবান ও যোগ্য হিসেবে গড়ে তুলুন।